CELEX: 62012CN0172
Language: lv
Date: 2012-04-05 00:00:00
Title: Lieta C-172/12 P: Apelācijas sūdzība, ko par Vispārējās tiesas (septītā palāta) 2012. gada 2. februāra spriedumu lietā T-76/08 EI du Pont de Nemours and Company u.c./Eiropas Komisija 2012. gada 5. aprīlī iesniedza EI du Pont de Nemours and Company

30.6.2012   
            
            
               LV
            
            
               Eiropas Savienības Oficiālais Vēstnesis
            
            
               C 194/10
            
         Apelācijas sūdzība, ko par Vispārējās tiesas (septītā palāta) 2012. gada 2. februāra spriedumu lietā T-76/08 EI du Pont de Nemours and Company u.c./Eiropas Komisija 2012. gada 5. aprīlī iesniedza EI du Pont de Nemours and Company
   
   (Lieta C-172/12 P)
   2012/C 194/16
   Tiesvedības valoda — angļu
   
      Lietas dalībnieki
   
   
      Apelācijas sūdzības iesniedzējs: EI du Pont de Nemours and Company (pārstāvji — J. Boyce, A. Lyle-Smythe, Solicitors)
   
      Pārējie lietas dalībnieki: DuPont Performance Elastomers LLC, DuPont Performance Elastomers SA, Eiropas Komisija
   
      Apelācijas sūdzības iesniedzēja prasījumi:
   
   
               —
            
            
               atcelt Vispārējās tiesas spriedumu lietā T-76/08, ciktāl ar to tika apstiprināts Komisijas secinājums, ka apelācijas sūdzības iesniedzējs ir izdarījis pārkāpumu un tam ir jāmaksā naudas sods;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Apelācijas sūdzības iesniedzēja pamatojums apelācijas sūdzības iesniegšanai ir tāds, ka Vispārējā tiesa ir pieļāvusi kļūdu tiesību piemērošanā, secinot, ka apelācijas sūdzības iesniedzējs ir atbildīgs par DuPont Dow Elastomers (turpmāk tekstā — “DDE”) izdarītajiem pārkāpumiem. Ja apelācijas sūdzības iesniedzēja pamatojums apelācijas sūdzības iesniegšanai tiek atbalstīts, no tā izriet, ka:
   
               —
            
            
               attiecībā uz laiku pirms DDE nodibināšanas (kad hloroprēnkaučuka uzņēmums piederēja apelācijas sūdzības iesniedzējam) Vispārējā tiesa ir pieļāvusi kļūdu tiesību piemērošanā, nelemjot, ka bija iestājies noilgums tam, lai Komisija varētu piemērot naudas sodu apelācijas sūdzības iesniedzējam par tā meitassabiedrību dalību, un
            
         
               —
            
            
               apstākļos, kad bija iestājies noilgums tam, lai Komisija varētu piemērot naudas sodu, un tā nebija pierādījusi likumīgas intereses lēmuma pieņemšanai pret apelācijas sūdzības iesniedzēju, Vispārējā tiesa ir pieļāvusi kļūdu tiesību piemērošanā, lemjot, ka apelācijas sūdzības iesniedzējs ir atbildīgs par tā meitassabiedrību dalību laikā pirms DDE nodibināšanas.